Mea Shearim
From Wikipedia
Mea Shearim, (en ebreo מאה שערים), es una de las máales mas antikas de Yerushalayim, limitada al nord por la kaleja Mea Shearim. Fue establesida enel anyo 1874 komo el dosen asentamiento fora de las paredes de la Sivdad Vieja por una sosiedad de 100 haverim. Reuniendo el su paras, los haverim de la sosiedad merkaron un terreno fora de la Sivdad Vieja, ke ya estava sobrepovlada y konstruyeron una nueva máale kon la intension de amijorar la su kalidad de vida. En esos diyas poka jente osaba salir de la proteksion de los muros de la sivdad; la tierra era difisil de uzar i munshos vilyanos arabos podiyan atakar. Por eso de dize ke los primeros abitantes de Mea Shearim, las kuyas familiyas sigian al Gaon de Vilna, eran pioneros en todo el sentido de la palavra.
El nombre "Mea Shearim" se deriva de un verso en la Torá - Bereshit 26:12. Isaak sembro en eza tierra, i en eze anyo kosesho "מאה שערים - sentenas"; El Dio lo abia bendizido. [1] Los abitantes esperaban ke, komo Isaak, eyos prosperarian i disfrutarian de las bendiziones del Dio. Alkunos interpretan el nombre literalmente, komo "100 Portas", pero no parese aber konsenso ni base para eyo.
Oy endia, Mea Shearim aun parese una máale del Viejo Mundo en el sentro de una sivdad ke aspira a ser moderna. Kon la su mayoria de povlasion siendo haredi, las kalejas azen pareser ke se esta en un shtetl de la Evropa Oryental. La vida esta totalmente adjustada a la halajá, arrogamiento i al estúdio de teksos djudios. Las kostumbres en el vistir inkluyen abrigos pretos lungos i chapéyos pretos o kubiertos de piel de animal para los hombres, i vistidos de manga lunga i falda lunga para las mujeres. En alkunos grupos, las mujeres uzan medias lungas pretas todo el anyo, inkluso en enverano. Las mujeres kazadas rigorozamente uzan munshas formas de kubrirse los kaveyos, de pelukas a tókas. Los ombres tienen barbas i algunos dejan kreser en la su cara lungas patiyas, yamadas peyot o peyos en idish, el idioma ke uzan munshos, porke para eyos el ebreo es sagrado i para solo uzarlo en la Esnoga. En shabat alkunas mujeres i ombres uzan ropa de algun kolor mas klaro.
[editar] La su povlasion
La máale esta povlada kasi del todo por judios ortodoksos. Los grupos Hasidikos representados en Mea Shearim inkluyen Breslov, Slonim i Toldos Aharon. Mea Shearim es tambien el bastiyon del movimento anti-zionista Neturei Karta.
[editar] Reglas de la máale
Para alejar mujeres poko kuvijadas i alejar grupos grándes de turistas kuriosos, konsiderados ofensivos, ay sinyales de "modestia" en inglez i ebreo en las sus entradas. para amostrar respekto, los visitantes a Mea Shearim deven fecnear las sigintes reglas:
- Vistido modesto para las mujeres i las muchachas, kon vistidos mas amasho de la diz, sin eskotes ni bluzas sin mangas
- Evitar visitar la máale en grupos grándes
- No se puede tomar fotós a los abitantes de la máale o filmarlos sin el su permiso.
- Durante shabat no se deve cortar shabat de ninguna manera
- Evitar uzar simbolos kirstiános o kamizas kon simbolos kristiános.